Държавен вестник, бр. 94, 2023 г., стр. 2

СТР.  2	
Д Ъ Р Ж А В Е Н  В Е С Т Н И К 	
БРОЙ  94
ОФИЦИАЛЕН РАЗДЕЛ
МИНИСТЕРСКИ СЪВЕТ
ПОСТАНОВЛЕНИЕ № 218
ОТ 3 НОЕМВРИ 2023 Г.
за изменение и допълнение на Постановление 
№ 168 на Министерския съвет от 2015 г. за 
създаване на Координационен съвет за под­
готовка на Република България за членство 
в еврозоната (обн., ДВ, бр. 52 от 2015 г.; изм. 
и доп., бр. 26 от 2021 г., бр. 36, 53, 60, 70, 72 
и 82 от 2022 г. и бр. 63 от 2023 г.)
МИНИСТЕРСКИЯТ СЪВЕТ
П О С Т А Н О В И :
§ 1. В чл. 2 се правят следните изменения 
и допълнения:
1. В ал. 1 след думата „съпредседатели“ се 
поставя запетая и се добавя „секретар“.
2. В ал. 6 думата „упълномощени“ се заменя 
с „оправомощени“.
§ 2. В чл. 4 се правят следните изменения 
и допълнения:
1. В т. 1 накрая се поставя запетая и се 
добавя „с индикативна дата за членство в 
еврозоната от 1 януари 2025 г.“.
2. Точка 3 се отменя.
3. Точка 4 се изменя така: 
„4. следи за изпълнението на Националния 
план за въвеждане на еврото в Република 
България, като при необходимост разработва 
и предлага за приемане от Министерския 
съвет неговата актуализация;“.
4. Точка 6 се отменя.
§ 3. В чл. 5, т. 3 думите „ежемесечно или“ 
се заличават.
§ 4. Член 6 се изменя така:
„Чл. 6. (1) Заседанията на Съвета се про­
веждат, ако участват най-малко две трети от 
неговите членове, включително съпредседа­
телите и изрично оправомощените предста­
вители по чл. 2, ал. 6. 
(2) Заседания на Съвета могат да се про­
веждат и при дистанционно участие на някои 
от членовете, съответно съпредседателите или 
изрично оправомощените представители, а по 
предложение на съпредседателите – и изцяло 
дистанционно. В случаите, когато заседанието 
се провежда при дистанционно участие на 
някои от членовете или изцяло дистанционно, 
се осигурява прякото и/или виртуално учас­
тие на членовете на Съвета при спазване на 
изисквания за кворум. 
(3) Заседанията на Съвета се свикват от 
неговите съпредседатели. Поканата за участие 
в заседанията се отправя на хартиен носител 
и/или по електронна поща.
(4) Дневният ред и материалите за засе­
данията се изпращат по електронна поща на 
членовете на Съвета най-малко 5 дни преди 
датата на заседанието. Мотивирани предло­
жения за допълване на дневния ред може да 
предлага всеки член на Съвета в срок до два 
работни дни преди датата на заседанието. 
Предложенията в дневния ред се гласуват от 
Съвета в началото на съответното заседание. 
(5) Съветът приема решения с обикновено 
мнозинство от участващите на заседанието 
съпредседатели и членове.
(6) В срок до два работни дни преди датата 
на насрочено заседание член на Съвета може да 
заяви желанието си да участва дистанционно.“
§ 5. Създава се чл. 6а:
„Чл. 6а. (1) По предложение на съпредсе­
дателите Съветът може да приема решения 
чрез писмена процедура, без провеждане на 
заседание, като: 
1. секретарят на Съвета предоставя на 
членовете проекта на решение и свързаните 
с него материали по електронна поща;
2. в срок до пет работни дни от получава­
нето на документите по т. 1 съпредседателите 
и членовете на Съвета изпращат своето стано­
вище под формата на съгласие или несъгласие 
с проекта на решение, подписано с електронен 
подпис, по електронната поща на секретаря;
3. решението се счита за прието, ако повече 
от половината от общия брой на членовете 
и съпредседателите на Съвета са изразили 
съгласие с него.
(2) Непроизнасянето на член на Съвета, 
съответно съпредседател или оправомощен 
представител, в срок се счита за становище 
под формата на съгласие. 
(3) Членове на Съвета, които при про­
веждането на писмената процедура са ко­
мандировани или ползват законоустановен 
отпуск, могат да се представляват от опра­
вомощени от тях представители по чл. 2, 
ал. 6.“
§ 6. Член 7 се изменя така:
„Чл. 7. (1) За всяко проведено от Съвета 
заседание, включително дистанционно, се 
изготвя протокол, в който се вписват об­
стоятелствата относно проведеното заседа­
ние, в това число дата, час на заседанието, 
дневният ред и включените в него въпроси, 
участвалите членове и другите външни лица, 
приетите решения и отговорните за тяхното 
изпълнение лица.
(2) Протоколът от заседанието се оформя 
от секретаря и се подписва от съпредседате­
лите на Съвета. 
(3) За всяка писмена процедура по при-
емане на решение се изготвя протокол, съдър­
жащ резултатите, получените становища по 
чл. 6а, ал. 1, т. 2 и приетото решение. Прото­
колът от писмената процедура се оформя от 
секретаря и се подписва от съпредседателите 
на Съвета.